Բանաստեղծություններ պատերին (Լեյդեն)

**Բանաստեղծություններ պատերին** ( կամ *Gedichten op muren*, *Dicht op de Muur*), նախագիծ, որի ընթացքում Նիդերլանդների Լեյդեն քաղաքի շենքերի արտաքին պատերին տարբեր լեզուներով տպվել են 101 բանաստեղծություններ։

## Պատմություն
[thumb|[Ալեքսանդր Բլոկի բանաստեղծությունը պատի վրա (ռուսերեն)]]
«Բանաստեղծություններ պատերին» նախագիծը ֆինանսավորվել է մասնավոր Բեն Ուալենկապի և Յան Ուիլեմ Բրուինսի Tegen-Beeld հիմնադրամի, ինչպես նաև լրացուցիչ ֆինանսավորում է ստացել Լեյդեն քաղաքի մի քանի ընկերությունների կողմից։ Նախագիծն սկսվել է 1992 թվականին Մարինա Ցվետաևայի բանաստեղծությամբ (ռուսերեն) և (ժամանակավորապես) ավարտվել է 2005 թվականին Ֆեդերիկո Գարսիա Լորկայի «De Profundis» բանաստեղծությամբ (իսպաներեն)։ Նախագծում ներառվել են Էդվարդ Կամինգսի, Լենգսթոն Հյուզի, Յան Հանլոյի, Դու Ֆուի, Լուիս Օլիվերի, Պաբլո Ներուդայի, Ռայներ Մարիա Ռիլկեի, Ուիլյամ Շեքսպիրի և Ուիլյամ Բաթլեր Եյթսի, ինչպես նաև տեղացի գրողներ Պիտ Պալտենսի և Ջ. Ս. Բլոեմի ստեղծագործություններից։ Հավաքածուի ամենաանհասկանալի բանաստեղծությունը գրված է բուգիներեն Հարավարևելյան Ասիայի և Կարիբյան ծովածոցի ուսումնասիրությունների Նիդերլանդների թագավորական ինստիտուտին կից գտնվող շենքի պատին։ Բոլոր բանաստեղծությունների մոտ կա փակցված հուշատախտակ, որտեղ առկա է բանաստեղծության հոլանդերեն և անգլերեն թարգմանված տարբերակը։

## Ուղեցույցներ
Համացանցում տեղադրված ուղեցույցը Լեյդենի այցելուներին հուշում է 101 բանաստեղծություններից 25-ին հասնելու ճեմուղին։ Առաջին 43 բանաստեղծությունները Մարլեն վան դեր Վեյնը մեկտեղել է «Dicht op de muur: gedichten in Leiden» գրքում, մնացած բանաստեղծություններին անդրադարձել է գրքի երկրորդ հատորում, որը լույս է տեսել 2005 թվականին։

## Պատկերասրահ

WilliamShakespeareSonnetXXXLeidenWallPoem.jpg|Ուիլյամ Շեքսպիր
EecummingsLeidenWallPoem.jpg| Էդվարդ Կամինգս
Du Fu - Kexi.jpg|Դու Ֆու
NiikuniSeiichiShuKawaLeidenWallPoem.jpg|Սեիչի Նիկունի
Treno in corsa wall poem, Pelikaanstraat, Leiden, Netherlands - 20100630.jpg|Սեզարե Սիմոնետտի
MarinaTsvetajevaLeidenWallPoem.jpg|Մարինա Ցվետաևա
WotkoceOkisceMaskokeOkisceLeidenWallPoem.jpg|Լուիս Օլիվեր
FedericoGarciaLorcaDeProfundisLeidenWallPoem.jpg|Ֆեդերիկո Գարսիա Լորկա
Osip Mandelstam - Leningrad - Haagweg 29, Leiden.JPG|Օսիպ Մանդելշտամ
Cees van Hoore , Avond op het land, Kiekendiefhorst 1, Leiden.jpg|Սեես վան Հուր
Filippo Tommaso Marinetti - Zang tumb tumb - Hoge Rijndijk 8, Leiden.JPG|Ֆիլիպո Մարինետտի
Muurgedicht Jabra Ibrahim Jabra,-Als een poolwinter...,Berlagestraat 13a,Leiden.jpg|Իբրահիմ Ջաբրա Ջաբրա
Nils Ferlin Leiden.JPG|Նիլս Ֆերլին
Matsuo Basho - Een woedende zee - Rapenburg 75, Leiden.JPG|Մացուո Բասյո


## Ազդեցություն
[thumb|[Արթյուր Ռեմբոյի «Հարբած նավը» բանաստեղծութոյւնը պատի վրա Փարիզում]]
Լեյդենի բանաստեղծական նախագծի հաջողությամբ պայմանավորված՝ հոլանդական տարբեր քաղաքներում իրականացվեց նախագիծը։ 2004 թվականին Բուլղարիայում Նիդերլանդների դեսպանատունը Սոֆիայում իրանակացրեց նմանատիպ նախագիծ, 2012 թվականին Tegen-Beeld հիմնադրամը համագործակցելով Ռեմբոյի ընկերներ միջազգային ընկերության հետ Փարիզի 6-րդ շրջանում կառավարական մի շենքի վրա գրեց Արթյուր Ռեմբոյի «Հարբած նավը» (Le Bateau ivre) բանաստեղծությունը։ 2012 թվականին Բեռլինում մի պատի վրա տպվեց Հենդրիկ Մարսմանի բանաստեղծություններից։

## Ծանոթագրություններ

## Գրականություն
* Marleen van der Weij: *Dicht op de muur. Gedichten in Leiden*. Gemeente Leiden, Dienst Bouwen en Wonen, 1996. ISBN 9080139580 (2nd ed.: 1996, 3rd ed.: 1997). 6th, rev. ed.: Burgersdijk & Niermans, Leiden, 2000. ISBN 9075089082 [Description of the first 43 poems].
* Marleen van der Weij: *Dicht op de muur 2. Gedichten in Leiden*. Burgersdijk & Niermans, Leiden, 2005. ISBN 9075089112 [Description of the poems 44-101]

## Արտաքին հղումներ
* Complete list of all poems, with some background information on the project and the poems 

Կատեգորիա:Լեյդենի շենքեր և կառույցներ